CELEX: 32010L0079
Language: lt
Date: 1290124800000
Title: 2010 m. lapkričio 19 d. Komisijos direktyva 2010/79/ES dėl Europos Parlamento ir Tarybos direktyvos 2004/42/EB dėl lakiųjų organinių junginių išmetamų kiekių ribojimo III priedo priderinimo prie technikos pažangos

20.11.2010   
            
            
               LT
            
            
               Europos Sąjungos oficialusis leidinys
            
            
               L 304/18
            
         KOMISIJOS DIREKTYVA 2010/79/ES
   2010 m. lapkričio 19 d.
   dėl Europos Parlamento ir Tarybos direktyvos 2004/42/EB dėl lakiųjų organinių junginių išmetamų kiekių ribojimo III priedo priderinimo prie technikos pažangos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos Parlamento ir Tarybos direktyvą 2004/42/EB dėl lakiųjų organinių junginių, susidarančių naudojant organinius tirpiklius tam tikruose dažuose, lakuose ir transporto priemonių pakartotinės apdailos produktuose, išmetamų kiekių ribojimo ir iš dalies keičiančią Direktyvą 1999/13/EB (1), ypač į jos 11 straipsnį,
   kadangi:
   
               (1)
            
            
               Siekiant nustatyti, ar Direktyvos 2004/42/EB I priede nurodyti produktai atitinka direktyvos II priede nustatytas didžiausio lakiųjų organinių junginių (toliau – LOJ) kiekio ribines vertes, turėtų būti naudojami direktyvos III priede nurodyti analizės metodai. Tie metodai turėtų būti priderinti prie technikos pažangos.
            
         
               (2)
            
            
               2006 m. Tarptautinė standartizacijos organizacija persvarstė ISO metodą 11890-2, ir nauja to metodo versija turėtų būti įtraukta į Direktyvos 2004/42/EB III priedą.
            
         
               (3)
            
            
               ISO metodo 11890-2 apraše nurodyta, kad kai produkto sudėtyje nėra reaktyviųjų skiediklių ir LOJ kiekis sudaro 15 % masės arba yra didesnis, galima taikyti paprastesnį ir pigesnį ISO metodą 11890-1. Taigi Direktyva 2004/42/EB turėtų būti leidžiama naudoti tą metodą ir taip padėti sumažinti valstybių narių ir ūkinės veiklos vykdytojų, kuriems taikoma ta direktyva, bandymų išlaidas.
            
         
               (4)
            
            
               Todėl Direktyva 2004/42/EB turėtų būti atitinkamai iš dalies pakeista.
            
         
               (5)
            
            
               Šioje direktyvoje numatytos priemonės atitinka Direktyvos 2004/42/EB 12 straipsnio 3 dalyje nurodyto Komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 2004/42/EB III priedas pakeičiamas šios direktyvos priedu.
   2 straipsnis
   Perkėlimas į nacionalinę teisę
   1.   Valstybės narės ne vėliau kaip iki 2012 m. birželio 10 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtąją dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje 2010 m. lapkričio 19 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 143, 2004 4 30, p. 87.
   
      PRIEDAS
      
         
            „III PRIEDAS
            
               3 STRAIPSNIO 1 DALYJE MINIMA METODIKA
            
            Metodas, leidžiamas taikyti produktams, kuriuose LOJ kiekis mažesnis kaip 15 % masės ir kurių sudėtyje nėra reaktyviųjų skiediklių
            
                        Parametras
                     
                     
                        Vienetai
                     
                     
                        Bandymas
                     
                  
                        Metodas
                     
                     
                        Paskelbimo data
                     
                  
                        LOJ kiekis
                     
                     
                        g/l
                     
                     
                        ISO 11890-2
                     
                     
                        2006 m.
                     
                  Metodai, leidžiami taikyti produktams, kuriuose LOJ kiekis sudaro 15 % masės arba yra didesnis ir kurių sudėtyje nėra reaktyviųjų skiediklių
            
                        Parametras
                     
                     
                        Vienetai
                     
                     
                        Bandymas
                     
                  
                        Metodas
                     
                     
                        Paskelbimo data
                     
                  
                        LOJ kiekis
                     
                     
                        g/l
                     
                     
                        ISO 11890-1
                     
                     
                        2007 m.
                     
                  
                        LOJ kiekis
                     
                     
                        g/l
                     
                     
                        ISO 11890-2
                     
                     
                        2006 m.
                     
                  Metodas, leidžiamas taikyti produktams, kurių sudėtyje yra LOJ ir reaktyviųjų skiediklių
            
                        Parametras
                     
                     
                        Vienetai
                     
                     
                        Bandymas
                     
                  
                        Metodas
                     
                     
                        Paskelbimo data
                     
                  
                        LOJ kiekis
                     
                     
                        g/l
                     
                     
                        ASTMD 2369
                     
                     
                        2003 m.“